Cesarhanmun/geonobi-data huggingface dataset:
地名: 淸河 (慶尚道, 縣（監）)
年: 1460.0

○兵曹啓: "諸道諸驛革丞置察訪, 或幷一二三四道爲一道。 然驛路遼遠, 不得以時巡視。 且乘馹往來者, 謂爲一道, 不計遠近, 馳過數日程, 人馬俱困, 其弊不貲。 請以京畿及下三道諸驛量遠邇分道, 以京畿
              重林道所管仁川府
              重林驛ㆍ慶新驛、衿川縣
              盤乳驛、陽川縣
              南山驛、通津縣
              種生驛、富平府
              金輪驛、安山郡
              石谷驛, 同化道所管水原府
              同化驛ㆍ靑好驛ㆍ長足驛、南陽府
              海門驛、陽城縣
              加川驛、安城郡
              康福驛, 良才道所管衿川縣
              良才驛、廣州
              樂生驛、龍仁縣
              駒興驛ㆍ金嶺驛、竹山縣
              佐賛驛ㆍ分行驛、利川府
              阿川驛ㆍ吾川驛、陰竹縣
              留春驛ㆍ無極驛, 摠二十三驛合爲一道, 稱京畿左道, 以京畿左道察訪掌之。 忠淸道
              成歡道所管稷山縣
              成歡驛、天安郡
              新恩驛ㆍ金蹄驛、木川縣
              延春驛、淸州
              長命驛, 日新道所管公州
              日新驛ㆍ廣程驛ㆍ唯鳩驛ㆍ丹平驛ㆍ敬天驛、連山縣
              平川驛, 增若道所管沃川郡
              增若驛ㆍ加禾驛ㆍ土禾驛ㆍ順陽驛ㆍ化仁驛、懷德縣
              田民驛、永同縣
              會同驛、報恩縣
              原巖驛ㆍ含林驛、黃澗縣
              新興驛, 栗峯道所管燕岐縣
              金沙驛, 摠二十二驛合爲一道, 稱成歡道, 以增若道察訪掌之。 利仁道所管十驛、金井道所管十二驛、時興道所管五驛, 稱利仁道, 以本道察訪仍舊掌之。 栗峯道所管淸州
              栗峯驛ㆍ雙樹驛ㆍ猪山驛、鎭川縣
              台郞驛ㆍ長楊驛、文義縣
              德留驛、淸安縣
              時化驛, 連原道所管忠州
              連原驛ㆍ丹月驛、延豐縣
              安富驛ㆍ新豐驛、陰城縣
              用安驛ㆍ坎原驛、槐山郡
              仁山驛, 黃江道所管淸風郡
              黃江驛ㆍ水山驛ㆍ安陰驛、丹陽郡
              長林驛ㆍ令泉驛、永春縣
              吾賜驛、堤川縣
              泉南驛, 摠二十七驛合爲一道, 稱栗峯道, 以京畿、忠淸右道察訪掌之。 全羅道
              獒樹道所管二十五驛內, 南平縣
              廣里、吾林兩驛割屬永保道, 永保道所管二十驛內, 長城縣
              (丹嚴驛)
                  〔丹巖驛〕
                
              、茂長縣
              靑松驛割屬蔘禮道。 慶尙道
              安奇道所管寧海府
              寧陽驛ㆍ柄谷驛、盈德縣
              酒登驛ㆍ南驛, 長守道所管淸河縣
              松羅驛、興海郡
              望昌驛、迎日縣
              大松驛、長鬐縣
              大峯驛、慶州
              朝驛ㆍ六驛, 黃山道所管慶州
              奴谷驛ㆍ仇於驛、蔚山郡
              富平驛ㆍ肝谷驛, 摠十四驛合爲一道, 稱松羅道, 新置察訪掌之。 幽谷道所管十九驛、長守道所管十二驛合爲一道, 稱長守道, 以本道察訪仍舊掌之。 金泉道所管十六驛、沙斤道所管十五驛合爲一道, 稱沙斤道, 以本道察訪仍舊掌之。 召村道所管二十五驛、自如道所管十三驛合爲一道, 稱召村道, 以本道察訪仍舊掌之。 黃山道所管十驛、省峴道所管十五驛合爲一道, 稱黃山道, 以本道察訪仍舊掌之。 昌樂道所管七驛、安奇道所管十二驛, 合爲一道, 稱安奇道, 以本道察訪仍舊掌之。" 從之。
地名: 淸河 (慶尚道, 縣（監）)
年: 1473.0

○刑曹三覆啓: "淸河囚官奴徐進, 受强盜石公等贈物, 故放罪, 禮山囚奴波回歐殺車仲夫, 罪律該絞待時。" 竝從之。
地名: 淸河 (慶尚道, 縣（監）)
年: 1474.0

○傳旨義禁府: "放珍島永屬官婢小斤加伊ㆍ婢溫伊ㆍ婢卜今ㆍ婢老介ㆍ婢內隱非ㆍ婢丁非ㆍ婢卜非ㆍ婢卜加伊、淸河永屬官奴李文仲、興海永屬官奴李承仲、南海永屬官奴李禮中、康津安置李芿叱同ㆍ李銀同ㆍ李金同ㆍ仲孫ㆍ金生叔ㆍ丁仁ㆍ丁終同、長鬐永屬官奴李永山、順天永屬官奴李介甫ㆍ李陽生ㆍ夫老ㆍ只下通ㆍ李同、水原安置許惟禮、造紙署徒年定役朴延年ㆍ朴侶ㆍ韓玉山ㆍ許山ㆍ鄭麟孫ㆍ金仲元ㆍ徐用守ㆍ金今山ㆍ魯叔文ㆍ金生ㆍ金長守ㆍ咸善同ㆍ李莫同ㆍ金有信ㆍ林貴成ㆍ龍石生ㆍ崔乃斤乃ㆍ咸連ㆍ鄭止善ㆍ池古進ㆍ鄭文、礪山付處孟碩欽、龍安付處金承順、南原付處金性原、中學書吏定屬趙忠武ㆍ朴好謙。"
地名: 淸河 (慶尚道, 縣（監）)
年: 1544.0

○傳于兵曹曰: "今見平安道觀察使
                【柳灌】
              啓本,
                【"唐人來義州越邊言: ‘㺚子等作耗於淸河等浦, 約以草密則寇抄於方山等處’ 云, 故今方整齊軍馬待變事。"】
              至爲可慮。 唐人之言, 不可謂虛也。 如方好義者, 給軍官二人以送, 備禦過夏何如? 此非如倭奴之比, 不可緩忽, 故議之。" 判書丁玉亨等回啓曰: "㺚子等作耗如彼, 若送方好義, 則邊備果堅固矣。 但已有節度使, 而又別遣秩高之人, 則各別措置, 勢似難齊。 作耗之事, 雖不可預慮, 然姑待以送何如?" 傳曰: "平安道非如他道, 防禦最緊, 故曾欲設左、右兵使矣。 若加設則弊多, 而又送秩卑人, 則臨下無威, 號令不行。 故送方好義於方山鎭以禦, 則此乃有武才人也, 邊備必固矣。 兵使雖在, 而勢不能一一防備於小堡矣。 兵曹以此意不能獨斷, 而議于大臣以處。 若姑待, 則今當草密之時, 恐衝東擊西, 不及防禦也。"
地名: 淸河 (慶尚道, 縣（監）)
年: 1593.0

○經略移咨: 大槪, 本國八道之中, 某道、某邑, 倭奴盡數占據; 某道上犯; 某道未犯; 某處某道, 全未入境, 逐一備細, 開寫明白, 咨復施行。 回咨曰: ‘如平安道
              平壤府城ㆍ中和ㆍ祥原等郡, 俱經焚蕩占住。 寧邊ㆍ肅川ㆍ成川ㆍ定州ㆍ安州ㆍ龜城ㆍ朔州ㆍ昌城ㆍ義州ㆍ江界等府鎭、德川ㆍ順川ㆍ熙川ㆍ雲山ㆍ嘉山ㆍ郭山ㆍ宣川ㆍ鐵山ㆍ龍川ㆍ渭原ㆍ碧潼ㆍ博川ㆍ理山ㆍ寧遠ㆍ慈山ㆍ价川等郡、甑山ㆍ咸從ㆍ江西ㆍ永柔ㆍ龍崗ㆍ三和ㆍ順安ㆍ江東ㆍ三登ㆍ陽德ㆍ孟山ㆍ泰川ㆍ殷山等縣, 俱賊未入境。 黃海道
              黃州ㆍ海州ㆍ瑞興ㆍ平山ㆍ豐川等府鎭、鳳山ㆍ谷山ㆍ遂安ㆍ信川ㆍ安岳ㆍ載寧ㆍ白川等郡、新溪ㆍ牛峯ㆍ文化ㆍ松禾ㆍ長淵ㆍ瓮津ㆍ康翎ㆍ殷栗ㆍ江陰ㆍ長連ㆍ兎山等縣, 俱經焚蕩占住。 只延安府一城, 守臣固守, 奮勇拒敵, 賊遂大挫而去。 京畿
              廣州ㆍ驪州ㆍ坡州ㆍ楊州ㆍ水原ㆍ富平ㆍ利川ㆍ仁川ㆍ長湍ㆍ南陽等府鎭、楊根ㆍ豐德ㆍ加平ㆍ安山ㆍ朔寧ㆍ安城ㆍ麻田ㆍ高陽等郡、龍仁ㆍ振威ㆍ永平ㆍ陽川ㆍ金浦ㆍ砥平ㆍ抱川ㆍ積城ㆍ果川ㆍ衿川ㆍ通津ㆍ交河ㆍ漣川ㆍ陰竹ㆍ陽城ㆍ陽智ㆍ竹山等縣, 俱經焚蕩, 亦有占據。 江華ㆍ喬桐等府縣, 俱賊未入境。 江原道
              原州ㆍ淮陽ㆍ襄陽ㆍ春川ㆍ三陟ㆍ江陵ㆍ鐵原等府鎭、通川ㆍ平海ㆍ旌善ㆍ高城ㆍ扞城ㆍ寧越ㆍ平昌ㆍ等郡、金城ㆍ蔚珍ㆍ歙谷ㆍ伊川ㆍ平康ㆍ金化ㆍ狼川ㆍ洪川ㆍ楊口ㆍ橫城ㆍ麟蹄ㆍ安峽等縣, 俱經賊患, 亦有占住。 慶尙道
              慶州ㆍ星州ㆍ安東ㆍ昌原ㆍ金海ㆍ密陽ㆍ善山ㆍ大丘ㆍ東萊等處府鎭、草溪ㆍ蔚山ㆍ梁山ㆍ淸道ㆍ醴泉ㆍ永川ㆍ興海ㆍ金山ㆍ咸安ㆍ陜川等郡、慶山ㆍ固城ㆍ巨濟ㆍ義城ㆍ泗川ㆍ鎭海ㆍ開寧ㆍ三嘉ㆍ高靈ㆍ宜寧ㆍ河陽ㆍ龍宮ㆍ彦陽ㆍ漆原ㆍ仁同ㆍ聞慶ㆍ咸昌ㆍ知禮ㆍ玄風ㆍ軍威ㆍ比安ㆍ義興ㆍ新寧ㆍ靈山ㆍ昌寧ㆍ機張ㆍ熊川等縣, 俱經焚蕩, 占住。 靑松ㆍ寧海等府、榮川ㆍ豐基ㆍ咸陽等郡、南海ㆍ盈德ㆍ居昌ㆍ奉化ㆍ河東ㆍ淸河ㆍ安陰ㆍ丹城ㆍ禮安ㆍ迎日ㆍ長鬐ㆍ眞寶等縣, 俱賊未入境。 只晋州一城, 本鎭官固守拒賊, 斬殺甚衆, 賊遂遁歸。 咸鏡道
              安邊ㆍ德原ㆍ鍾城ㆍ慶興等府鎭、文川ㆍ高原ㆍ三水ㆍ端川等郡、洪原ㆍ利城ㆍ明川等縣, 俱經賊患, 亦有占住去處。 忠淸道
              忠州ㆍ淸州等鎭、淸風ㆍ丹陽ㆍ槐山等郡、文義ㆍ堤川ㆍ懷德ㆍ延豐ㆍ陰城ㆍ淸安ㆍ鎭川ㆍ永春ㆍ報恩ㆍ永同ㆍ黃澗等縣, 俱經焚蕩, 亦有占住。 公州ㆍ洪州等鎭、林川ㆍ泰安ㆍ韓山ㆍ舒川ㆍ沔川ㆍ天安ㆍ瑞山ㆍ沃川ㆍ溫陽等郡、鴻山ㆍ德山ㆍ平澤ㆍ稷山ㆍ定山ㆍ靑陽ㆍ恩津ㆍ懷仁ㆍ鎭岑ㆍ連山ㆍ尼山ㆍ大興ㆍ扶餘ㆍ石城ㆍ庇仁ㆍ藍浦ㆍ結城ㆍ保寧ㆍ海美ㆍ唐津ㆍ新昌ㆍ禮山ㆍ木川ㆍ全義ㆍ燕歧ㆍ靑山ㆍ牙山等縣, 俱賊未入境。 全羅道
              珍山ㆍ錦山等郡, 龍潭ㆍ茂朱等縣, 俱被焚掠外, 羅州ㆍ光州ㆍ南原ㆍ長興ㆍ順天ㆍ潭陽ㆍ濟州等府鎭、寶城ㆍ益山ㆍ古阜ㆍ靈巖ㆍ珍島ㆍ淳昌ㆍ金堤ㆍ礪山ㆍ靈光ㆍ樂安等郡、昌平ㆍ臨陂ㆍ萬頃ㆍ金溝ㆍ綾城ㆍ光陽ㆍ龍安ㆍ咸悅ㆍ扶安ㆍ咸平ㆍ康津ㆍ玉果ㆍ高山ㆍ泰仁ㆍ沃溝ㆍ南平ㆍ興德ㆍ井邑ㆍ高敞ㆍ茂長ㆍ務安ㆍ同福ㆍ和順ㆍ興陽ㆍ海南ㆍ求禮ㆍ谷城ㆍ長城ㆍ珍原ㆍ雲峯ㆍ任實ㆍ長水ㆍ鎭安ㆍ大靜ㆍ旌義等縣, 俱賊未入境。 只全州府一城, 賊至城外, 望見守備完固, 不犯而退。

○乙卯/巳時, 上御便殿, 謂大臣等曰: "卿等各言所懷。" 沈忠謙對曰: "近觀國勢, 漸就危迫, 如久病彌留, 元氣萎弱。 若不投以瞑眩之藥, 日漸焦槁, 終至於不可救矣。 大臣旣已下去, 急以此意, 通于經略, 合勢進擊, 決一死戰可也。 兩湖物力, 一戰則猶或可支, 若持久, 則勢難支吾矣。" 上曰: "中原, 旣已講和, 總兵豈肯擊之? 必須上達于朝廷, 而又使經略、提督回, 心然後可擊。" 柳成龍曰: "前聞總兵之言, 似有進擊之意, 且見石尙書通經略書, 有便宜從事之語。 此意下書于左相, 與總兵秘密議定, 相議進戰爲當。" 同知中樞府事朴晋曰: "淸河縣監鄭應聖, 與興海郡守崔輔臣, 終始堅守, 故民皆耕穫, 至今保存。 其功不小, 而未知賞職幾何? 延日縣監洪昌世, 與李守一, 軍功相等, 而守一已陞堂上, 昌世則尙未蒙賞, 似爲冤悶。 梁山郡守邊夢龍, 親自突擊, 手斬七級, 分遣軍官, 龍堂賊船, 盡爲焚蕩, 而功不如夢龍者, 反居其上, 似有冤悶之意。" 上曰: "功高而賞小, 或未蒙賞者, 卿一一言之。" 晋對曰: "慶州
              崔文炳, 把截慈仁縣, 守護國穀, 自四月至八月, 拒守不退。 靑松府使鄭愼, 與韓仁溥, 竭力守城, 多助軍糧。 義城縣令李汝溫, 亦能接濟軍糧, 其功可嘉。" 上曰: "權應銖, 卿之部下人, 其人能將乎?" 晋曰: "處事顚倒, 不愛軍卒。" 成龍曰: "過爲誅殺, 故人心不附, 然不能掩永川之功矣。 鄭大任, 誠心討賊, 其功與應銖無異。" 上曰: "鄭大任, 何如人?" 成龍曰: "臣見其人, 可堪爲將。 自言我不解文, 不可爲牧民之官, 若定將下送, 令自當一隊, 則可以討賊云, 其志可尙。 且永川之功, 歸美於應銖, 而渠則口不言功。" 上曰: "何官?" 對曰: "醴泉郡守也。" 上曰: "依願爲當。" 晋曰: "鄭起龍, 接戰時, 下馬斬賊, 旋卽上馬, 此事甚難。 趙儆幾爲賊所殺, 賴起龍得免。" 上曰: "古者, 或拔用於行伍之中。 如起龍者, 不當置於判官。" 成龍曰: "起龍, 年少有才略。 且長於牧民, 接待天將, 極盡其誠, 至親自刈草。 尙州人皆曰: ‘判官可陞牧使, 而判官不必出也。’ 如此之人, 今所罕見。" 晋曰: "以常人言之, 蔚山白丁張五石、私奴金善進等, 皆力戰有功。" 上曰: "如此之人, 必須除職, 可以聳動。" 晋曰: "慶州
              李克福、定虜衛崔奉天、興海
              李敦、朴應聖等, 當變初, 道無將主, 親自領軍, 力戰有功, 而皆爲賊所害。" (生)
                〔上〕
              命注書, 詳書姓名。 忠謙曰: "我國法令, 旋立旋廢, 雖似未安, 如庶人着帽事, 人情皆以爲非便。 聖意雖欲一依華制, 或有假稱唐兵, 中路作賊之弊。 義州則服色混淆, 不無奸細之事矣。" 上曰: "予意庶人着小帽; 禁軍着氈笠, 則赴戰似爲簡便, 而書吏, 則《大典》各有所着之物, 人人皆挾竹機, 逢雨輒着可也。 唐將見之, 每爲嘲笑, 改之何妨?" 啓訖, 以次退。
地名: 淸河 (慶尚道, 縣（監）)
年: 1599.0

○庚辰/司憲府啓曰: "淸河縣監林琇, 奸畜本官婢子, 大小號令, 一從其言, 貽弊官家, 不一其端, 凡在聞見, 莫不駭愕。 請命罷職。 自上事大之誠, 可以貫天日質鬼神, 無一毫未盡, 而唯其任事之臣, 不能體奉聖意, 大小擧措, 率多妄作, 坐失忠信之道, 自陷詐慌之罪, 非但招辱於今日, 抑將貽禍於無窮, 識者之憂深矣。 臣等昨見政院啓辭, 則杜、韓兩衙門逃軍供稱內, 逃軍累千, 爲我國所容接云, 此固不近之說。 但聞訓鍊都監、備邊司, 曾引逃軍若干名, 或置于南漢山城, 或送于咸鏡道, 使之潛形應役。 此人等雖或永爲之掩置, 大乖聖上至誠奉天之意。 況萬無不現之理乎? 各衙門逃兵援引之招, 亦未必不由於此也。 一名隱接之罪, 旣不得免, 則累千誘致之責, 終何可逭? 爲今之計, 不可不先爲之所。 請命一一刷出, 呈文交割于天將衙門, 俾無噬臍之悔, 其時次知堂上推考, 色郞廳罷職。" 答曰: "秘密事, 曲折未知, 令備邊司察處。 堂上推考, 依啓。 色郞廳不須罷職矣, 推考。"
地名: 淸河 (慶尚道, 縣（監）)
年: 1602.0

○戊午/忠淸監司李用淳馳啓曰: "臣自初聞道內, 有狗鼠, 猶未知蹤跡, 上年冬, 溫陽郡守李質粹, 以差使員上京, 空官之際, 郡都將姜焱爲賊輩所殺。 因此訪問, 始乃知溫陽、木川、全義、鎭川、淸州等地, 散處者頗多。 今年春, 郡守李質粹, 緝捕大黨成龍介等三人, 猶不直招而死。 自後漸次跟聽, 臣軍官出身吳門甲等, 別定措捕將, 令李質粹指揮, 持臣傳令, 出入各官, 行捕全義賊高亡難ㆍ莫金、淸州賊內隱世、木川賊權生、鎭川賊韓從孫等, 移囚溫陽郡, 窮覈事狀。 莫金則殺害。 姜焱情由, 已爲承服, 其所辭連者, 無慮七十餘人, 皆散漫諸處, 方挨次跟捕, 而其中高亡難, 則乃其巨魁云, 故令李質粹, 細加盤問, 則亡難招內, ‘渠則非魁, 而天安
              金蹄驛居和愁, 自爲將帥。 其妹夫泰仁縣移來奴注叱斤及其同生注叱金等一家, 同居全羅道, 頻數通行, 未知其意, 而前年七月, 淸州
              招致院往之, 則注叱斤, 以和愁分付, 知會黨類, 八月爲期, 天安、木川地界曠野之中, 大會云云。 渠則以爲湖南人也, 招引湖南人說道, 初不聽從, 則刦以斬殺, 不得已同參, 至八月期會日進去, 則和愁、注叱斤兄弟及山秋等, 或全羅道、或忠淸道人三十餘名, 相聚約束曰: 「某爲先鋒, 某爲後軍, 某也騎兵, 某也步兵。」, 一一分部後, 各各還散。 今年二月十三日, 更逢注叱金於招致院, 注叱金言內, 「前年九月間, 連山、恩津地境麻姑、海坪, 二巡大會結陣」 云。 全羅道所爲之事, 詳細問之, 則結黨之人, 多在淳昌、咸陽兩邑之中, 互相往來, 密議大計。 魁首則淳昌居權大德長子, 擧事則欲於七八月間, 起動云云。 和愁、注叱金等, 不意捕捉推問, 則大逆情狀可知。’ 云。 臣觀此招辭, 則其奸謀秘計, 非不詳知, 而大段納供, 賊魁名字, 亦不直招, 窮詰更招, 則招內, ‘賊魁則淳昌邑內故邕淸河之子二人中, 長子爲魁。 冠名則未知爲某, 兒名則邕壽、權大德長子, 則能文多友, 而計慮不及邕壽, 故以邕爲大將, 以權爲中軍, 和愁(爲)
                〔有〕
              勇力, 且居上道, 故定爲先鋒將, 使句忠淸之兵, 而不事偸竊, 多結徒黨, 只於場市, 聚會結約, 以此知其擧事之跡者鮮。 徒黨大名成冊, 則中軍將權家家藏云。 徒倘名字, 各各變改, 使人不得相識, 以故渠名, 則成冊中, 以高石置簿。’ 所供如是。 臣進前親問, 一一的實。 同和愁, 方在統制使營下, 不可不登時捕捉, 故卽發軍官, 秘密行移, 注叱金等, 朝夕變遷, 靡有定蹤, 時方密問去處措捕。 全羅巡察使處, 一邊秘通, 使得設機捕捉, 同道賊徒等, 容貌年歲, 後錄上送事。" 入啓。 啓下備邊司。
地名: 淸河 (慶尚道, 縣（監）)
年: 1615.0

○平安兵使馳啓(曰: "臣七月二十六日, 自義州馳到昌城, 接伴官蔡承先會坐接話之際,)
              廟洞權管(鄭得善)馳報: ‘唐人三名, 來到越邊, 高聲唱呼, 問其所由, 則「七月二十三日, 奴賊無數出來, 圍住淸河堡, 沿江唐人等如是奔走」云云。’ 于差官親到江邊, 更問曲折, 則亦如馳報辭緣, 于差官家人, 自寬奠來到江邊, 言于差官曰: ‘原來之言虛矣。 奴賊七月二十三日多數出來, 圍抱淸河堡, 方欲相戰, 而賀副摠領騎兵, 從間道潛進賊後結陣處, 焚蕩剿殺, 則賊徒解圍, 還引其兵。 淸河堡城中南兵, 多放火箭, 賊兵所傷甚多, 賀副摠斬馘一百六十餘名。 賊徒勢縮氣拙
              挫, 因爲退北, 已還其巢, 時無賊蹤。 而自此去淸河, 不甚相遠, 故村落居人, 遑遑奔走’云云。 差官極以爲喜悅。 以此觀之, 則勝戰之狀, 明白無疑。" 云云。
地名: 淸河 (慶尚道, 縣（監）)
年: 1618.0

○備邊司啓曰: "臣等取見下戶曹義州府尹狀啓, 則㺚子犯沙河堡, 遼東副摠兵至於戰死, 汪軍門將爲來住于遼東云。 所謂沙河近處來犯之賊, 乃是大虜㺚子乎? 抑奴酋之軍入犯於沙河耶? 前日狀啓中, 老賊來圍淸河, 故丘游擊領兵馳進云, 而今此狀啓, 則有游擊時未的知, 不敢輕說等語。 游擊以已還鎭, 而尙不馳啓, 邊報重事, 極爲疎漏。 奴酋動部及游擊還鎭與否, 軍門進住
              遼東副摠兵戰死虛的, 詳細探廳, 連續馳啓之意, 急遣宣傳官, 下諭宜當。 敢啓。" 答曰: "依啓。" 

○義州府尹狀啓: "賊報所傳, 出於風聞, 甲乙之言, 互相不同。 探問參將, 不爲輕說, 故臣以‘淸河、沙河犯搶之賊, 乞賜分別奴㺚, 明白回示, 而遼東副摠兵戰歿與否, 倂爲詳敎。 又聞劉提督領兵出來云, 未認其說果否, 征虜大兵, 那時到齊耶? 小邦預知其期, 聽調無悞等情’, 丘參將前呈文, 則回票如此。 票內淸河一款及總兵存沒, 漏落不答。 更爲呈文, 則回票又來, 故前後回票同封上送。" 啓下備邊司。 

○欽差鎭江參府丘爲夷情事。 㺚奴西搶犯沙河堡, 東搶犯瀋陽及靑陽堡, 皆隨入隨出, 毫無所失。 惟是奴酋借入市爲由, 襲破撫順, 因人之信己而逞其詐, 罪大惡極也。 淸河、靉陽、寬奠
              、長奠
              , 皆近奴酋巢穴, 雖風聞奴酋思圖再呈, 而各城戒嚴, 添兵防戍, 一月以來, 酋亦不敢蠢動。 天朝大兵, 陸續出關, 計秋前必可到齊。 但發兵之期, 本府難以預料也。 貴國軍兵, 只宜預先速練, 勿致臨時誤期爲便。 【杜、劉】二位總督, 尙未見的報, 俟再有報至以後復。 又票: 鎭江距撫順甚遠, 民間訛傳, 難可憑信, 非據邸報, 皆浪傳也。 賊原未犯淸河, 我兵因賊自撫順退回, 追之失利耳。 奴酋計襲撫順, 自前四月二十五日, 回巢未出, 其犯瀋陽、沙河者, 皆
                達
                㺚虜也。 隨入隨出, 故無所失。 又査杜總兵已見報, 駐守山海關, 亦不度遼。 又査劉總兵尙未見報, 難以民間訛傳, 妄相回復。 今新總兵乃鐵嶺
              李老爺諱(如松
                
                  梅
                )
                  [如栢]
                
              , 遼陽副總兵乃賀老爺諱世賢。 本國與貴國, 情屬一家, 事之眞者
              的, 相
              想應傳知。 

○陳奏使尹暉馳啓。 (大槪)"奴酋本月二十一日, 圍淸河城, 四更攻城, 二十二日未時, 城陷。 游擊中軍及添兵游擊俱被害, 軍兵及居民五萬餘人, 或被擄或被殺。 遼東摠兵及都事, 率兵登城, 防備遼、廣騷擾, 五六十里, 人煙不通。 楊經理二十五日, 自廣寧起向遼東云。" 

○稟劃使李慶全馳啓: "奴兵攻淸河留住, 賀摠兵以一千五百人, 邀擊於鵝虎關, 斬首甚多, 奪馬三百匹, 捷報來到, 遼、廣人心稍定云。" 

○平安監司、義州府尹馳啓奴賊從淸河地方, 還爲出境。
地名: 淸河 (慶尚道, 縣（監）)
年: 1621.0

○虜中言: "守城之善, 莫如淸河; 野戰之壯, 莫如
                墨
                黑山。 姜摠兵見瀋陽圍急, 棄本寨而來救, 遇於
                墨
                黑山
              虜, 竝攻瀋之兵以迎之。 姜以川兵六七千, 當虜騎十萬, 雖衆寡不敵, 終至於盡殲, 虜之死傷亦相當, 虜至今膽寒。 虜兵進薄淸河, 使李永芳招降城主, 城主被甲, 登城謂曰: ‘你旣投彼, 則無朋友之義, 可速去。 不然, 且放箭’, 乃嚴兵固守, 矢石如雨。 虜兵八進八退, 死傷極多, 朝而戰, 見星未已者累日。 及至城陷, 城主力戰而死, 士卒亦無投降者。 開元城中, 最多節義之人。 兵纔及城, 人爭縊死, 屋無虛樑, 木無空枝。 至有一家全節, 五六歲兒, 亦有縊死者。 【姜摠兵、淸河･開元城主, 皆失其名, 可惜。】 及至遼陽, 望見城池險固、兵衆甚盛, 虜皆意沮欲退。 老酋曰: ‘一步退時, 我已死矣, 你等須先殺我後退去’, 卽匹馬獨進。 漢兵陣於城西, 見虜而動, 其來甚整, 虜亦不敢輕之。 纔一交鋒, 馬首已回, 十餘里之間, 積屍如山, 進薄東城, 乘勢陷之。 經略袁應泰坐於鎭遠樓上, 知事不濟, 盡聚軍需, 積於樓下, 正衣冠北向四拜, 痛哭良久, 火其樓而燒死。 按察使張昌國坐於椅上, 兵已及門, 略不動容。 爲洪太主所執, 擁至酋前, 使之拜, 張正色叱之曰: ‘我是天子臣, 豈有拜羯奴之理?’ 虜以李永芳、佟養性之事言之, 張曰: ‘此輩特一犬豕, 吾豈與之爲伍?’ 酋曰: ‘汝事我, 子女玉帛, 惟汝所取, 城池境土, 與你分之。’ 張曰: ‘自分一死, 惟願速殺。’ 腰間帶一印, 虜有欲奪取者, 張以手擧而視之曰: ‘此非金玉, 只是一顆銅印。 汝得之無用, 願與此物, 同棄一壑。’ 酋又問曰: ‘你無所欲爲者乎?’ 張曰: ‘若使我書了一紙, 以傳於本朝則善矣。 但我所欲書者, 皆汝不好看者, 奈何?’ 酋使胡將數人, 送張至一室, 以弓絃縊殺之, 具棺槨衣衾, 葬於太子河北松林中, 謂其下曰: ‘汝等事我, 當如張按察之事南朝也。’ 【深河之役, 劉摠兵、喬(遊擊)
                  〔游擊〕
                
              之死, 固已卓乎其節, 而又有
                墨
                黑山之姜、淸河･開元之守將, 此猶所謂慷慨殺身者也。 至於袁經略之從容就死、張按察之抗節不屈, 雖比之趙通判、文少保, 亦不多讓, 奚可以喪師失律, 少之哉? 中朝信多節義之士, 吁可尙也已。】
地名: 淸河 (慶尚道, 縣（監）)
年: 1625.0

○平安監司李尙吉馳啓曰: "見唐將徐孤臣文狀, 則奴兵三千, 與後營杜遊擊兵, 戰于淸河城北之車山, 遊擊領大兵夜歸, 至醎塲堡土墻口, 奴兵一萬五千餘騎, 斷遊擊歸路, 遊擊軍四散, 陸續渡江。" 云。
地名: 淸河 (慶尚道, 縣（監）)
年: 1797.0

○慶尙道觀察使李亨元, 以奴貢僧錢, 最尤甚淸河等六邑, 尤甚戶及至殘寺刹, 停退馳啓, 敎曰: "奴貢僧錢, 比諸軍、保布, 輕重緊歇, 不趐自別。 居尤甚之處, 爲尤甚之民者, 奴與僧, 何異? 古之停與蕩, 通稱身貢米布, 而軍民及奴, 竝入一視中矣。 近來單言保一字, 不但斑駁也。 設或竝說身貢, 及其施惠, 奴不同被者, 固陋莫甚。 保軍不過二百年內新創, 貢奴卽箕聖以後舊制也。 以此年前, 別爲措辭下敎, 而以今狀語觀之, 奴僧停免, 只擧最尤甚之尤甚處, 尤豈特敎之本意乎? 僧錢之如彼, 抑或爲說, 唉彼貢奴之計口各捧之類, 反不及於保民、保軍, 此果何許法典乎? 狀啓還下送該道臣, 越俸十等, 以謝嶺以外不知咸(恒)
                〔恤〕
              籲天無從之公賤。 年前以奴貢事, 遍問諸道後, 姑不指一回下者, 豈或旣始便抛而然哉? 諸道啓本, 與各人收議, 都封掛在搨邊, 以待心中商度之融會貫通。 則爲按道之臣者, 專昧此義, 擧行泛忽, 豈不駭然之甚乎? 因此又有提及者。 奴貢之弊, 北關爲甚。 而北關中本宮納內寺奴之一口所納, 幾過數十金云。 事係莫重享需, 猶當仰遵兩朝減貢匹數之德意, 而一一釐正。 況所捧未必專爲莫重, 所用亦非宮屬官吏支放之資, 而輸致京司之不緊名色云, 其在宮府一體之義, 道臣豈不稟旨釐正乎? 與下去別差抄出, 別具一冊狀聞事, 分付北伯。"
地名: 漆原 (慶尚道, 縣（監）)
年: 1424.0

○宜山君
              南暉奸卒漆原府院君
              尹子當妾左軍婢閏伊。 一日, 閏伊歸從姊家, 暉妬且怒, 至其家毆打姊及夫, 幾至殞命。 上聞之, 召暉責之曰: "連宗室者, 宜自念吾於國家有何功德, 享此富貴? 尤當戒愼, 以保安榮。 汝於戊戌, 歐打朝官, 以致憲司上疏請罪, 予從寬典, 肆宥不論。 又於壬寅, 公主有疾, 予乃軫慮, 遣人問疾, 汝則不知病證, 與宦官六博, 殊無家長之意。 且尹子當妾婢閏伊服夫喪未滿百日, 遂以爲妾。 雖常家妻妾, 尙不可如此, 況老功臣之妾乎? 今又歐打無罪之人, 幾至於死, 何其狂悖若是? 汝歸家, 非有吾命, 雖隣里毋得出入。" 仍命收丘史。 召左軍都事崔澄曰: "軍婢閏伊以大臣之妾, 夫歿未幾, 更適他夫, 理宜重論, 然宥前之事, 姑置勿論, 其定於苦役。"
地名: 漆原 (慶尚道, 縣（監）)
年: 1430.0

○刑曹啓: "漆原人私婢心方, 與私奴金良鬪, 以鎌揮觸良脥而死, 律該處絞。" 命減一等。
地名: 漆原 (慶尚道, 縣（監）)
年: 1454.0

○議政府據兵曹呈啓曰: "永登串牧場馬三百八十三匹, 請移放於漆原縣
              龜山串牧場, 以漆原縣監, 兼監牧。" 又啓曰: "京畿
              綠楊等諸驛轉運奴婢數少, 請令刑曹, 刷給亂臣奴婢居驛傍者。" 皆從之。
地名: 漆原 (慶尚道, 縣（監）)
年: 1456.0

○義禁府啓: "已曾永屬李塏三寸叔李季町于興德, 河緯地三寸姪河甫于務安, 朴仲林三寸姪朴龍伊、朴斯枰等于長鬐, 朴斯梯、朴斯杠、朴楨于機張, 朴崝三寸姪朴謙文、朴信文、朴守文、朴思文等于鎭海, 柳誠源三寸姪柳文成、柳文山等于漆原官奴。 今奉傳旨, ‘亂臣緣坐人內, 伯叔父及兄弟之子安置’, 請將上項人等, 仍於所在安置。" 從之。 義禁府又啓: "吳諄聞鄭冠反謀, 崔漢、崔泮聞兄沔反謀, 李孝宗、許曾聞李智英反謀, 內隱伊、丁香、莫今聞阿加之反謀, 而竝不告, 律應杖一百、流三千里。" 從之, 命漢泮、內隱伊、丁香、莫今屬邊邑奴婢。
地名: 漆原 (慶尚道, 縣（監）)
年: 1466.0

○傳旨刑曹曰: "前龍宮縣監宋守殷, 決杖一百, 屬官奴。 前陜川郡守權得經、永川郡守申命之、眞寶縣監李質、玄風縣監孫閏生、昌原府使李壽生、密陽府使禹垓, 決杖一百, 收告身。 江華府使禹繼蕃、金城縣監李仁順、高敞縣監蔡申命、盈德縣令金惶、文義縣令趙崝、礪山郡守趙崇智, 收告身。 山陰縣監鄭成良、漆原縣監崔安智、高靈縣監李永蓁、三嘉縣監文碩漢、平壤判官李壽朋、成川府使李惇仁、江陵府使金仲廉、判官李貴華、原州牧使金克己、判官鄭和、醴泉郡守金祗、藍浦縣監吳子善、永春縣監曺尙謙、鎭川縣監裵止訥、懷仁縣監成繼姓、沃川郡守金映璧、全義縣監崔鎭、林川郡守朴輝、咸安郡守柳訓、豐基郡守禹塲、潭陽府使薛晟、河東縣監尹愼德、靑松府使崔尙柔、咸昌縣監權漢生、咸平縣監成繼曾、陰城縣監金淮、旌善郡守朴繼姓、奉化縣監柳暟、果川縣監尹繼智、前全義縣監金嗣源、樂安郡守尹利、淸州牧使黃守正、判官琴以詠、咸陽郡守盧藎卿、前果川縣監任彭孫、包伊浦萬戶鄭愼之、甘浦萬戶庾善言罷職。"
地名: 漆原 (慶尚道, 縣（監）)
年: 1471.0

○刑曹三覆啓: "漆原囚私婢內隱伊與物故奸夫南才同, 謀殺本夫禿同罪, 律該凌遲處死。" 從之。
地名: 漆原 (慶尚道, 縣（監）)
年: 1476.0

○己巳/御經筵。 講訖, 司諫尹慜論啓金澍贈與之物不可不徵。 上問左右曰: "何如?" 領事尹子雲對曰: "臺諫之言是矣。 但不可不覈實也。" 金礩啓曰: "臣之農莊在玄風, 澍到玄風, 召臣奴授荏子。 近日臣奴來言之, 臣始聞而驚駭, 卽欲啓達, 然獄事未畢, 故未敢耳。" 掌令慶俊啓曰: "他人不足論也, 如韓明澮、金礩, 上恩旣足, 富貴亦極, 顧於十室之邑, 受此剝民之物, 大臣之道, 果如是乎? 且漆原人民, 苦被重斂, 冤悶者必多, 若朝廷置而不徵, 則民心不服矣。" 上曰: "大臣非先求請, 澍自行賂爲阿媚爾。 今以上洛之言觀之, 其不求請明矣。" 俊曰: "彼雖不求, 澍必先度其不却而賂之也。" 上曰: "何必徵也?"
地名: 漆原 (慶尚道, 縣（監）)
年: 1477.0

○御經筵。 講訖, 司諫尹慜、掌令慶俊請鞫義禁府, 上顧問左右。 領事沈澮對曰: "禁府非爲欺罔也, 處置非矣。" 領事盧思愼曰: "臣聞世宗朝禁府將罪人從便付處, 命攸司問其情, 對曰: ‘旣減死, 則必欲其生也, 故如是也。’ 世宗然其言而釋之。" 上曰: "然則有舊例, 不可鞫也。" 慜等更請之, 不聽。 俊又啓曰: "處女權氏剃髮情由, 未畢鞫, 而命棄之, 請畢問。" 上曰: "此必喪母時年已三十三。 若非有病者, 其母豈過時不嫁乎? 且今醫女審驗, 多有灸處, 故棄之也。" 澮曰: "上敎允當。 但處女剃髮, 當痛禁。 凡處女在閨門, 不輕見人, 爲尼之後, 靦然露面, 其所行止, 無不如意。" 俊曰: "臣聞此女喪母, 寓居姊李堣妻家, 堣妻托以迎己女壻, 徙置兄權耳家, 生員閔拴妻洪舍堂來誘剃髮。 又聞堣妻合執父母田宅, 致令同産貧窮至此。 洪舍堂誘令剃髮, 李堣妻不恤同産之罪, 不可不鞫。" 上曰: "此女自料己病剃髮耳。 若自不肯, 洪舍堂豈能强之?" 俊曰: "安知此女不得於母而如是乎?" 左承旨李克基曰: "父母若不愛, 則過期不嫁者或有之。 世宗朝, 士族婦女不得剃髮, 而其剃髮者, 亦不得放意肆行, 今則與凡尼爲伴, 出入自由, 甚者托以受經, 至與僧相昵, 致有醜聲。" 上謂俊曰: "此尼生理, 其議以啓。" 俊又啓曰: "金礩伴人高德山供稱: ‘去丙申二月, 漆原記官尹謹持荏子二斛、蜂蜜二斗, 授我云: 「此邑宰金澍送遺府院君物也, 汝其傳之。」 我受而私其蜜, 其年十月, 見府院君奴吉生者, 授其荏, 吉生受之, 還置而去’, 本府方刑訊吉生等, 而命棄之未便。" 上曰: "詞證不同, 則刑訊歸一, 旣同矣, 何以刑爲?" 俊曰: "此輩預相約, 故同耳。 德山豈二月受之, 不卽傳報, 以至十月乎? 其不直招明矣。 請刑訊。" 不聽。

○同副承旨洪貴達啓曰: "臣等分掌六曹之事, 然在左右, 有懷不敢不啓。 今義禁府請刑問趙軾、宋瑚。 臣意以爲軾等聞金澍來宿寡妹家, 告以强奸, 雖與其妹不和, 及聞此事, 豈不驚愕? 今以誣告刑問, 於事體何如? 此非獨臣之言, 實與左承旨以下共議啓之耳。" 初李諶妻趙氏寡居, 其同産趙軾及軾之妹夫宋瑚等, 占奪奴婢, 略無存恤之意。 前漆原縣監金澍潛使人媒合, 與趙氏成婚, 其後軾等知之, 誣以强奸, 義禁府欲刑推誣告之情, 故貴達啓之。
地名: 漆原 (慶尚道, 縣（監）)
年: 1513.0

○晋州、咸安、固城、巨濟、泗川、漆原大雷, 又有赤白煙氣, 移時乃滅。 傳曰: "災變如此, 必有所召。 此似兵象。 倭奴變詐不測, 不可不慮。 心甚未安。"
地名: 漆原 (慶尚道, 縣（監）)
年: 1518.0

○乙丑/受常參, 聽啓覆。 漆原囚尹甫太打殺驛子孟孫事, 絞待時, 三覆。 依允。 咸興囚校奴孟同打殺梁恭事, 絞待時, 三覆。 減死。
地名: 漆原 (慶尚道, 縣（監）)
年: 1521.0

○及第韓忠供云: "臣見, 近來在下之人, 事事奸詐, 至叛逆者累次有之。 臣在千里海上, 逆臣安處謙所爲之事, 萬無相干之路, 但在下之人, 奸詐如此, 故上亦人人而不信。臣被罪下歸後, 他無所聞, 前年四月間, 有所聞之事, 君父間凡所聞知, 無有所諱, 故直告。 退計四、五年間, 金湜、金淨家, 有時歸到。 武士金億濟稱名人, 偶然相見後, 前年正月, 臣謫巨濟, 日不記二月間, 金億濟以書信一度、脯醬一甁、晡肉二、三貼使送云, 居金海, 臣見書後, 還答送。 金億濟書辭, 唯安否而已, 別無所言。 其後, 日不記三、四月間, 金億濟來到巨濟臣所接處, 日已暮。 臣在前, 計料金湜亡命, 湜之所相知之人, 萬一相見, 則臣恐參亂逆之事, 稱醉酒不見, 使宿主人家, 億濟怒其不見己, 稱接他處出歸。 翌朝, 持酒一器還來, 臣不得已出見。 飮酒說話次, 億濟云: ‘近來, 國事大毁, 小人用事, 君子貶斥。’ 等事, 抗憤說話, 因言: ‘金湜逃亡, 合於事理。’ 且云: ‘所居近處雜人等論金湜亡命有罪之事, 吾言無罪, 昔孔子微服過宋, 此亦類是等言, 詰議言之, 其人等風靡不能答。’ 云。 因言: ‘慶州府尹柳仁淑、金海府使朴英、漆原縣監河珽等來會金海府, 留宿飮話, 爭言朝廷之事, 憤怨不已曰: 「在朝之人皆恃李長坤, 遂有此事, 若無此人, 無難事。 今聞, 長坤因沐浴, 東萊下來, 思欲除去。」 云。’ 臣聞言, 卽時抗言曰: ‘何以出如此狂悖之言乎? 到處妄說, 則必生事, 竝陷無罪之人。 大抵, 君父一體。 今人父, 罪責其子, 則其子果可以反亂乎? 深思此理, 明知事理不可如是。 且吾輩皆有奴僕。 厥主罪責其奴子, 則奴子或逃去、或反逆, 於體統何如? 儒者讀書, 必遵其義。 古云: 「父雖不慈, 子不可以不孝。」 亦云: 「爲人臣子者, 不知《春秋》之義, 必陷首惡之名。」 且孔子微服過宋, 只備不虞耳, 非君臣間事。 孔子於君臣間, 豈有背命逃亡之理乎? 汝之凡所言, 皆狂亂悖逆。 如是不已, 必生大禍。’ 反覆論說次, 億濟卽愧赧俯伏, 不出他語。 臣亦不更問金湜去處, 又不問汝之知不知柳仁淑等說話, 節目首尾, 竝皆不問, 仍饋朝飯,警戒送之。 億濟以武士, 不知學理, 臣所言文字間事, 通曉與否, 不可知。 臣今所達言辭, 先後節目, 日月已久, 昏病, 不能盡省, 加減、詳略, 未必盡同其時。 然大槪不外于此, 若問億濟則柳仁淑等說話及臣之爲心, 一一灼知。 臣果有憤怨懷二心, 則仁淑等皆知重鎭近於臣之所在, 聞其事, 豈不相通, 贊助以成乎? 臣自被罪後, 常慮無賴之徒, 懷憤致禍, 臣有兩弟, 使不上京。 臣之常時用心如此, 遠在千里之外, 得與無賴亂逆之事, 情理萬無。 實有二心, 則聞億濟之言, 不與相通, 而與遠在無賴安處謙等相通, 情理萬無。 大抵, 下人多詐, 誣罔 聖明者有之, 故今之所達, 雖不與此事相同, 臣子之義, 不可絲毫有隱諱之事, 故前後所聞, 一一開達。 臣之字參於錄中, 則事之始終論議, 告者必相知之。 面質論辨, 則眞僞卽現。 小臣往巨濟後, 食傷與心疾大發, 未得食飯, 惟酒是賴。 心氣虛困, 飮輒放狂, 殊失拘撿, 常處官府之側, 勢不能避遠。 時時飮酒放散, 及到醒時, 臣亦思念前愆, 深自愧悔。 自金湜亡命後, 不出入官府, 不通外人。" 仍杖訊, 不服。
地名: 漆原 (慶尚道, 縣（監）)
年: 1544.0

○聽啓覆。 昌原囚私奴吾磨之, 其妻貞非及司宰監奴石乙石等同謀, 其主金漢玉殺害罪, 漆原囚正兵趙世貞, 燒殺其妻罪, 三覆, 皆依允。 吏曹判書申光漢曰: "政事間每欲取稟而未敢, 近來風俗薄惡, 綱常之變, 滔滔皆是, 若不提撕敎化, 則人奚激勸? 孝行卓異, 累有賞職之命, 多至於十餘人, 而多不得職, 《大典》之法, 亦曰賞職云, 故又欲單望注擬, 而未敢也。 如生員、進士, 卽當付職, 幼學之類, 又未識取才與否, 久滯不用, 徒爲虛文。 以此見之, 若可爲實職者, 該曹隨聞見注擬, 其餘姑皆給加, 則彼旣免賤, 其子孫, 又書於四祖, 激勸爲何如哉?" 上曰: "孝行之人, 固當依法賞職, 雖不能一時盡用, 可次第而用之。 賞加事, 當議于政府。" 領事尹仁鏡曰: "忠孝一體, 求忠臣必於孝子之門, 孝行卓異者, 賞職爲當。 方今設鎭加德, 又絶倭奴, 防備諸事, 不可尋常, 當爲措置也。 倭旣見絶, 其爲計必無所不至, 或請於日本而求通, 不然則出入作賊, 乃必然之理。 雖有邊警, 切勿驚動, 益固我隄備而已。 且今多大浦, 設爲僉使, 臣前爲慶尙監司, 備觀加德及多大浦形勢, 倭若不得泊于加德, 則多大浦乃爲賊路初境。 新差僉使, 當以久歷東班有物望者差遣, 而今僉使
                【元淮】
              , 物情以爲無異於前任萬戶
                
                  〔芮〕
                
              
              
                【忠仁】
              (芮)云。" 上曰: "兵曹似乎擇差, 然不知其人物爲何如也, 當更問于兵曹。"
地名: 漆原 (慶尚道, 縣（監）)
年: 1593.0

○經略移咨: 大槪, 本國八道之中, 某道、某邑, 倭奴盡數占據; 某道上犯; 某道未犯; 某處某道, 全未入境, 逐一備細, 開寫明白, 咨復施行。 回咨曰: ‘如平安道
              平壤府城ㆍ中和ㆍ祥原等郡, 俱經焚蕩占住。 寧邊ㆍ肅川ㆍ成川ㆍ定州ㆍ安州ㆍ龜城ㆍ朔州ㆍ昌城ㆍ義州ㆍ江界等府鎭、德川ㆍ順川ㆍ熙川ㆍ雲山ㆍ嘉山ㆍ郭山ㆍ宣川ㆍ鐵山ㆍ龍川ㆍ渭原ㆍ碧潼ㆍ博川ㆍ理山ㆍ寧遠ㆍ慈山ㆍ价川等郡、甑山ㆍ咸從ㆍ江西ㆍ永柔ㆍ龍崗ㆍ三和ㆍ順安ㆍ江東ㆍ三登ㆍ陽德ㆍ孟山ㆍ泰川ㆍ殷山等縣, 俱賊未入境。 黃海道
              黃州ㆍ海州ㆍ瑞興ㆍ平山ㆍ豐川等府鎭、鳳山ㆍ谷山ㆍ遂安ㆍ信川ㆍ安岳ㆍ載寧ㆍ白川等郡、新溪ㆍ牛峯ㆍ文化ㆍ松禾ㆍ長淵ㆍ瓮津ㆍ康翎ㆍ殷栗ㆍ江陰ㆍ長連ㆍ兎山等縣, 俱經焚蕩占住。 只延安府一城, 守臣固守, 奮勇拒敵, 賊遂大挫而去。 京畿
              廣州ㆍ驪州ㆍ坡州ㆍ楊州ㆍ水原ㆍ富平ㆍ利川ㆍ仁川ㆍ長湍ㆍ南陽等府鎭、楊根ㆍ豐德ㆍ加平ㆍ安山ㆍ朔寧ㆍ安城ㆍ麻田ㆍ高陽等郡、龍仁ㆍ振威ㆍ永平ㆍ陽川ㆍ金浦ㆍ砥平ㆍ抱川ㆍ積城ㆍ果川ㆍ衿川ㆍ通津ㆍ交河ㆍ漣川ㆍ陰竹ㆍ陽城ㆍ陽智ㆍ竹山等縣, 俱經焚蕩, 亦有占據。 江華ㆍ喬桐等府縣, 俱賊未入境。 江原道
              原州ㆍ淮陽ㆍ襄陽ㆍ春川ㆍ三陟ㆍ江陵ㆍ鐵原等府鎭、通川ㆍ平海ㆍ旌善ㆍ高城ㆍ扞城ㆍ寧越ㆍ平昌ㆍ等郡、金城ㆍ蔚珍ㆍ歙谷ㆍ伊川ㆍ平康ㆍ金化ㆍ狼川ㆍ洪川ㆍ楊口ㆍ橫城ㆍ麟蹄ㆍ安峽等縣, 俱經賊患, 亦有占住。 慶尙道
              慶州ㆍ星州ㆍ安東ㆍ昌原ㆍ金海ㆍ密陽ㆍ善山ㆍ大丘ㆍ東萊等處府鎭、草溪ㆍ蔚山ㆍ梁山ㆍ淸道ㆍ醴泉ㆍ永川ㆍ興海ㆍ金山ㆍ咸安ㆍ陜川等郡、慶山ㆍ固城ㆍ巨濟ㆍ義城ㆍ泗川ㆍ鎭海ㆍ開寧ㆍ三嘉ㆍ高靈ㆍ宜寧ㆍ河陽ㆍ龍宮ㆍ彦陽ㆍ漆原ㆍ仁同ㆍ聞慶ㆍ咸昌ㆍ知禮ㆍ玄風ㆍ軍威ㆍ比安ㆍ義興ㆍ新寧ㆍ靈山ㆍ昌寧ㆍ機張ㆍ熊川等縣, 俱經焚蕩, 占住。 靑松ㆍ寧海等府、榮川ㆍ豐基ㆍ咸陽等郡、南海ㆍ盈德ㆍ居昌ㆍ奉化ㆍ河東ㆍ淸河ㆍ安陰ㆍ丹城ㆍ禮安ㆍ迎日ㆍ長鬐ㆍ眞寶等縣, 俱賊未入境。 只晋州一城, 本鎭官固守拒賊, 斬殺甚衆, 賊遂遁歸。 咸鏡道
              安邊ㆍ德原ㆍ鍾城ㆍ慶興等府鎭、文川ㆍ高原ㆍ三水ㆍ端川等郡、洪原ㆍ利城ㆍ明川等縣, 俱經賊患, 亦有占住去處。 忠淸道
              忠州ㆍ淸州等鎭、淸風ㆍ丹陽ㆍ槐山等郡、文義ㆍ堤川ㆍ懷德ㆍ延豐ㆍ陰城ㆍ淸安ㆍ鎭川ㆍ永春ㆍ報恩ㆍ永同ㆍ黃澗等縣, 俱經焚蕩, 亦有占住。 公州ㆍ洪州等鎭、林川ㆍ泰安ㆍ韓山ㆍ舒川ㆍ沔川ㆍ天安ㆍ瑞山ㆍ沃川ㆍ溫陽等郡、鴻山ㆍ德山ㆍ平澤ㆍ稷山ㆍ定山ㆍ靑陽ㆍ恩津ㆍ懷仁ㆍ鎭岑ㆍ連山ㆍ尼山ㆍ大興ㆍ扶餘ㆍ石城ㆍ庇仁ㆍ藍浦ㆍ結城ㆍ保寧ㆍ海美ㆍ唐津ㆍ新昌ㆍ禮山ㆍ木川ㆍ全義ㆍ燕歧ㆍ靑山ㆍ牙山等縣, 俱賊未入境。 全羅道
              珍山ㆍ錦山等郡, 龍潭ㆍ茂朱等縣, 俱被焚掠外, 羅州ㆍ光州ㆍ南原ㆍ長興ㆍ順天ㆍ潭陽ㆍ濟州等府鎭、寶城ㆍ益山ㆍ古阜ㆍ靈巖ㆍ珍島ㆍ淳昌ㆍ金堤ㆍ礪山ㆍ靈光ㆍ樂安等郡、昌平ㆍ臨陂ㆍ萬頃ㆍ金溝ㆍ綾城ㆍ光陽ㆍ龍安ㆍ咸悅ㆍ扶安ㆍ咸平ㆍ康津ㆍ玉果ㆍ高山ㆍ泰仁ㆍ沃溝ㆍ南平ㆍ興德ㆍ井邑ㆍ高敞ㆍ茂長ㆍ務安ㆍ同福ㆍ和順ㆍ興陽ㆍ海南ㆍ求禮ㆍ谷城ㆍ長城ㆍ珍原ㆍ雲峯ㆍ任實ㆍ長水ㆍ鎭安ㆍ大靜ㆍ旌義等縣, 俱賊未入境。 只全州府一城, 賊至城外, 望見守備完固, 不犯而退。
地名: 漆原 (慶尚道, 縣（監）)
年: 1595.0

○慶尙右道觀察使徐渻馳啓曰: "晋州判官朴思齊馳報, ‘去五月二十九日, 倭賊四十餘名, 州境陽全里, 不意衝突, 伏兵將李永壽等三名、小女二名擄掠, 卽爲還歸’ 云云。 自春以來, 固城、晋州之境, 沿海漁夫等, 結倘土賊, 扮作倭形, 颿風往來, 民不安居, 而陸路侵掠, 又發於今, 極爲可慮。 近者無知之民, 以爲倭賊終不搶掠, 如咸安、鎭海、漆原之境, 結茅舊基, 耕種生活者頗多。 若或零賊頻發, 則勢將騷(驛)
                〔繹〕
              , 必至投賊而後已。 勒令內徙, 無糧可濟, 分守要害, 勢亦難及。 雖復移文兵使, 使之嚴設伏兵, 而布殘民於無江山界限之地, 欲爲守護, 恐非長遠之策。 待秋成, 賊奴不撤, 則盡將江外近賊之村, 移接晋州空曠之地, 各其邑守令, 收集遺民, 以爲屯耕, 似或宜當。" 上下備邊司。 備邊司回啓曰: "自古兵戈之際, 山澤之間, 遺民不能以自保, 則必隨其附近之處, 各自團聚, 又於險要處, 設爲營壘, 而入處其中, 且爲瞭望設伏, 以備賊患, 如古史所云山砦、水寨之類是也。 蓋洪水滔天, 則爲巢營窟, 不可已也。 況賊患之急, 十倍於水災, 而今之將帥及方面之臣, 任其愚民之自去自止, 散處分居於賊所往來之地, 逐日被搶, 拱手坐視, 而莫爲之所, 誠亦不知其何心也。 南方之事, 蕩無形狀, 言之氣塞, 念之心寒。 今此晋州
              東面搶掠之賊, 雖不知眞倭、假倭, 而伏兵將三名, 至於被擄, 則常時村野, 不知姓名之民, 其被(茶)
                〔荼〕
              毒於賊手, 而朝廷未及聞知者, 何限? 且賊兵之從水、從陸, 皆不明言, 而永守等被擄曲折, 亦不詳載。 旣云伏兵將, 則何故不發一矢, 不爲瞭察, 而晏然就縛乎? 晋州判官朴思齊, 爲先令巡察使, 捉致軍門, 決杖示罰, 而賊兵方在金海、熊川及巨濟等處海邊, 咸安、鎭海、固城、泗川, 皆爲沿海相望之地, 以爲屯耕。 如使沿海一帶, 爲棄而不守之地, 則如此可也, 不然則我勢日縮, 而賊勢日進, 雖江內, 其可保乎? 且民各安於所居, 不欲遷徙, 强而驅之, 或不無散入賊中之慮。 其於保境安民, 未見其爲長策。 何不於此時, 巡視沿邊可以拱制之處及民居疎密, 土地便否, 而爲之經紀, 曉諭人民以避害之道? 或十里、數十里爲一屯, 擇其通望據險之處, 隨人力之衆寡, 作爲土城、木柵, 賊若少至, 則各以其力禦之; 賊來稍多, 則數屯合一處而禦之。 且與舟師所在, 形勢不遠, 如此措置, 使民心樂趨, 糧穀稍備, 期以數年, 然後南邊之事, 庶可爲也。 不然, 則計不先定, 而民之散處無歸者, 若浮萍之泛泛於江湖, 而無根着之可固, 雖欲責爲戰守, 誰與戰守? 今日之勢, 是也。 如此事意, 移文于都元帥(其)
                〔及〕
              巡察使、兵使, 使之從長料理施行。" 上從之。
地名: 漆原 (慶尚道, 縣（監）)
年: 1603.0

○慶尙道觀察使李時發馳啓曰: "水軍節度使李英馳報內, ‘本月初四日朝, 倭未辨船, 自南大洋出來, 領諸船下海, 則乃被擄走回男女幷十四名。 出來根因及賊情般問, 則泰仁居良人吳欽日、連山居良人崔山世、韓山居良人尹嚴介、興陽居私奴加叱同等, 則丁酉年, 蔚山居水軍郭彦祐、漆原居良人尹守乃等, 則壬辰年被擄, 日本地肥前、豐後、博多、唐津地方入歸, 各自偸生, 思戀故土, 本月初一日, 各率妻兒, 同船裝載, 或櫓或帆, 自唐津, 三晝夜出來, 任其所之, 幸全性命。 賊情則或說家康、秀賴, 分在兩地, 或說至今同處。 遠近諸將, 日漸相踈, 自憂相攻之患。 義弘則回自京城, 堅壁不出者久矣, 今與肥前之將龍造等, 交結深密, 正盛則鴆殺五島之子, 而爲其父所覺, 繫於京獄, 他餘將官, 則各歸本處, 纔免土木之役, 而對馬島, 渺在海隅, 不爲往來於肥前、豐後等地, 故一未見同島之人, 而只聽修好一事, 家康處往來頻數云云, 風聞而已。 此外賊情, 不得詳知’ 云。" 啓下備邊司。 司回啓: "走回人郭彦祐等, 令該曹, 依例免役復戶帖成給, 使之派送安住。 走回人中, 多有與賊親密者, 訪得賊情, 善爲處置, 隨事飭勵, 毋貽後悔事, 水使處竝爲行移。 何如?" 啓依允。
地名: 漆原 (慶尚道, 縣（監）)
年: 1663.0

○慶尙監司李尙眞以本道弊瘼十條啓聞, "其一, 各司奴婢釐正虛錄, 頉下逃亡, 而隨其被災輕重, 當年身貢, 或全減、或半減。 其二, 內奴婢身貢, 倍於寺奴婢, 或減升尺、或減匹數、或換作各種, 俾無偏苦之弊。 其三, 鹽夫案付之後, 逃者死者, 船腐而不改者, 令該曹竝皆頉下, 俾無隣族之弊。 其四, 諸宮家各衙門設屯處, 民田混占者甚多, 投入避役者亦多, 革罷雖難, 宜有裁損, 且擇其中丁壯, 許充軍額。 其五, 南陽、錦城牧場新設之後, 官屯民田, 混入其中, 宜有變通, 以除民瘼。 其六, 罪人之定配絶島者, 其數甚多, 主客俱困, 先以輕罪移配, 自今勿爲定配。 其七, 豐基、榮川兩邑田稅, 遵置於丹陽水邊, 以水路直納, 醴泉田稅, 亦令一體水路直納爲便。 其八, 巨濟縣
              漆原島祭享牛、司僕牛, 五百二十餘首, 而地甚瘠薄, 草不茂盛, 每年春夏, 繼以藁草, 男負女戴, 輸入島中, 其弊不貲, 司僕牛, 則或移放、或發費, 以省民弊。 其九, 束伍給保, 他道所無, 或父爲元軍, 子爲保, 或子爲元軍, 父爲保, 有害於官與民最大, 宜爲變通, 一如他道。 其十, 各邑及鄕校奴婢最少, 無以成樣者, 以各司奴婢若干口劃給, 幸甚。" 上以其狀下籌司。 籌司回啓: "議皆施行。 而獨寺奴婢, 虛實難卞, 不許釐正。 束伍給保事, 使兵使通議更啓。 寺奴婢劃給各邑及鄕校事, 姑觀勢處之。" 上從之。
地名: 漆原 (慶尚道, 縣（監）)
年: 1755.0

○逆惠兄懃書籠中, 有奴名所志, 而題以減闕。 蓋懃配於漆原縣, 罪人點考時代奴呈官者也。 上敎曰: "爲今日臣子, 逆賊就商之應坐者, 許以代點, 該縣監金鵬運, 令該府拿鞫。" 又敎曰: "隄防不嚴, 逆商應坐者, 乃敢代奴呈訴, 許以減闕, 此專由於無嚴之致。 此後若復如此, 則當該守令, 永刊仕版, 勿限年島配。 此等罪人, 若或有着靑袍稱朝官之事, 則當該守令, 當以護逆律施行, 一體嚴飭。 該道臣若不卽狀聞, 亦當重繩矣。"
地名: 聞慶 (慶尚道, 縣（監）)
年: 1417.0

○丁酉/減權堡、李法華死罪, 杖一百、流三千里, 籍沒家産。 流堡于慶尙道
              東萊; 法華于全羅道
              海珍。 刑曹、臺諫詣闕, 請堡、法華之罪曰: "其不忠之罪, 與宗秀、五方無異, 上只從輕典, 不置於法, 非示後之常典。 請置極刑, 以戒後之爲臣不忠者。" 上曰: "罪四人, 可以示後, 何復煩刑好殺?" 固請, 上曰: "此予之從諫, 不若古先哲王也。 然古之王者, 於殺人之事, 亦未必皆從之也。 且堡只以女色諂事世子, 豈可比宗秀之奸兇也哉? 予不聽從, 勿復言之。" 其斬宗秀等四人, 爲世子以杜後日冒亂之徒, 然上猶隱然有不忍之心。 上曰: "李昇則予旣鞭之, 宜不下於有司矣。 然內中決罪, 至收告身, 而使國人不知, 予恐大體不可, 故下獄, 今不與罪可也。 且金奇弱宦, 本杖八十, 降等六十, 小斤同亦如之。 若有未稱, 臺諫其言之。" 執義河演進曰: "前此, 具宗秀不置於法, 以從輕典, 故繼踵者多。 今昇亦從輕典, 則臣恐如昇者亦有之, 乞置常刑, 以懲後來。" 上然之, 只流于全羅道
              金溝。 金山龍、陳鋪、今音同各杖一百, 定爲官奴, 陳鋪于忠淸道
              德恩; 金山龍于陰城, 後從本定平壤官奴; 今音同于慶尙道
              聞慶, 竝皆籍沒家産。
地名: 聞慶 (慶尚道, 縣（監）)
年: 1432.0

○左代言金宗瑞啓: "聞慶縣監盧任, 道見私奴時仇知犯馬, 令官奴升老擊其腰背致傷, 任又令決笞, 因以致死。 升老律該處絞, 任杖一百, 竝徵埋葬銀。" 上議諸大臣, 許稠曰: "守令, 一邑之君。 時仇知犯馬, 固有罪焉; 升老承差下手, 不可處死。" 上曰: "然。 減升老一等, 徵埋葬銀, 任勿徵。"
地名: 聞慶 (慶尚道, 縣（監）)
年: 1440.0

○庚辰/視事。 大司憲尹璠、知司諫院事黃守身啓: "臣等各以讓寧大君
              禔不宜起第京都, 再三陳請, 未蒙兪允, 不勝憾憤。" 上默然良久曰: "卿等言此久矣。 讓寧旣往來于京, 起第京都, 何爲不可? 身者, 本也。 家者, 末也。 何致意於末而敢言若是乎?" 璠等啓曰: "今大治第舍, 使讓寧恒居于京, 非惟臣等之缺望, 其於太宗遺敎何? 且無居第, 則雖或有入京之時, 不敢久留之意猶有存焉, 今若此, 則與他宗親無別矣。" 上曰: "讓寧或往或來, 皆稟予命, 則不如他宗親者多矣。 自古聖人之言, 或有爲而發, 太宗遺敎, 亦一時有爲而言也。 讓寧無大惡, 但以狂悖得罪耳, 予欲使築第而居于京也。" 璠等再陳其不可, 上曰: "卿等之言雖若此, 予之惑亦難解也。" 禮曹判書閔義生啓曰: "慶尙道
              富山浦恒居倭人六十餘戶, 今來商倭, 又無慮六千餘人, 而營屬船軍則本八百餘人, 其正軍不過四五百人, 倘有事變, 乃以數百人, 何能爲乎? 請加鎭軍, 以壯軍勢。" 上曰: "昔島倭聞慶尙道點番上軍士, 登山隱避者數月。 今遽增軍數, 則亦無乃驚駭乎?" (義山)
                  〔義生〕
                
              對曰: "雖於一浦, 增設軍數, 何至驚駭乎?" 左參贊河演啓曰: "我國家東西兩界則將帥守令, 皆選武藝之士, 南方不然, 實爲未便。" 上曰: "卿言是也。 大抵北方軍卒, 鍊習兵陣, 故人皆武勇。 南方久無邊警, 不習兵備, 脫若有變, 則誠可畏矣。 然人物本自鷙悍, 苟能習武, 可以無敵矣。 安不忘危, 古有明訓, 予亦留意南方之事。 且築城巡察之命纔下, 而有獻議沮之者曰: ‘恐勞民力也。’ 然興民之利者, 何計目前之弊, 而廢萬世之利乎? 卿等今若措置南方之事, 則不拘民弊, 當深思遠慮, 使之一勞永逸, 不亦可乎?" 都承旨金墩啓曰: "今生齒日繁, 而軍額不增, 請行號牌之法。" 上曰: "國家昇平日久, 生齒之繁, 倍於往昔。 觀其奴婢之繁息、分田之不敷, 則可知矣。 此法在太宗朝, 庶幾行之, 而有一大臣獻議沮之, 民亦皆不欲, 故遂停之。 今若復行此法, 則必無隱漏者矣。 然慮犯法者多也。 爲治當擧其大體, 不可如是其察察也, 試與朝臣議之。" 上曰: "我祖宗草創之初, 凡干禮制, 多襲高麗, 有違古制者多矣。 逮予嗣位, 令許稠、鄭招更定其沿革, 悉倣《開元禮》, 然稠之學問, 旣不博洽, 性又固執, 頗有訛謬之事。 如冊封王妃世子之類, 不能通曉禮書文義, 率以臆意撰定, 厥後始知其非, 遂爲一時之笑。 今欲擇文臣一二人, 定宗廟朝會禮樂及王妃世子儀仗。" 墩乃薦少尹李孝之, 上從之。
地名: 聞慶 (慶尚道, 縣（監）)
年: 1457.0

○傳旨義禁府曰: "肅川官奴永屬韓存、全義
              金處善ㆍ金洽、川寧
              崔致敦、成川
              李貴存、林川
              李得茂、聞慶
              姜希敬、恩津
              金孝孫放遣。"

○義禁府啓: "瑜自順興安置後有異志, 賂記官仲才、品官安順孫ㆍ金由性ㆍ安處强ㆍ安孝友、軍士黃緻ㆍ辛克長、鄕吏金根ㆍ安堂ㆍ金恪, 使仲才之子好仁招舊奴鄭有才, 與其徒凡三ㆍ石丁ㆍ石仇知ㆍ凡伊及豐山官奴李同共謀起兵, 使各帶兵仗, 又遺府使李甫欽金頂子珊瑚笠纓, 且言, ‘公近日必爲堂上官’, 甫欽不受, 瑜言, ‘當以別日贈之。’ 及聞魯山君下寧越, 紿言, ‘乳母小非蹴吾妾子吾乙亡, 幾死’, 邀致甫欽及中才請訊之’, 因謂曰, ‘主辱臣死, 予豈坐而待死? 請公聚兵, 與我今夜直攻榮川, 榮川不應, 則軍法從事, 卽向安東, 安東吾家僮聚居之地, 可得二三千兵, 以此號令, 誰敢不從?’ 遂錄節制使、處置使、諸邑守令、敎授官姓名, 拔劍劫甫欽署名, 令吹角打皷, 促取印信軍器, 以紙付仲才, 發牌字聚軍, 自作誓文曰, ‘姦臣用事, 誘掖宗親, 放黜主上, 社稷顚覆, 同心匡救, 如有二心, 天地神祇社稷宗廟之神, 日監在玆。’ 與甫欽、仲才同署要盟, 遂贈甫欽頂子笠纓及段子衣。 仍索堅甲, 甫欽辭以無有, 瑜更請安東鐵甲, 與甫欽議云, ‘今遣豐基郡事於(行嶺)
                  〔竹嶺〕
                
              、聞慶縣監於草岾, 使截上京之路, 其來者勿拒, 則本道從仕者顧戀妻子, 靡然而來, 仍集軍士, 成事不難。’ 甫欽嘗假稱鎭穰, 遣盲人石敬於瑜所, 說瑜曰, ‘前朝王子自少爲僧, 免禍者頗多。’ 又問僧懶夫曰, ‘瑜終於此邑乎? 將還京乎?’ 懶夫答曰, ‘有虛蒙相。’ 甫欽以語瑜, 瑜言, ‘予以桂陽君之故得罪而來, 近無存問事, 有難測, 汝亦可畏。 汝昔與瑢相知, 適今作宰此邑而予亦來此, 今時則不問有罪無罪坐之。’ 甫欽曰, ‘靖難時, 事機嚴急, 間有不問而抵罪者矣’, 瑜與甫欽謀逆明甚。 其仲才、好仁、有才、石丁、凡三、石仇知、凡伊、李同、順孫、由性、處强、孝友、黃緻、金根、克長、安堂、金恪俱各承服, 皆凌遲處死, 依法緣坐, 籍沒財産。" 上從之, 命順孫、黃緻、由性、處强、孝友、克長處斬, 勿緣坐, 甫欽、金根杖一百流三千里, 金恪杖一百, 安堂杖八十, 石敬勿論。 時犯罪者多, 無知小民, 爲姦人詿誤, 情涉疑似者, 亦有之。 上下照律狀于議政府議之, 皆以事干反逆, 未敢輕議, 率從重典。 左贊成申叔舟曰: "上意豈欲多殺人? 宜原情定罪。" 以是多所全活。